
3
Hovedprinsipper for overvåkingen

Kapitlet inneholder flere uavklarte spørsmål, og jo flere av disse vi får avklart, jo enklere blir veiledere, dvs. mindre om og men. Dette gjelder særlig kap. 3.6 om database. Innledningen til kap 3.6 har vært kvalitetssikret av Lars Stalsberg, NVE. Tekst som er markert med blått bør gjennomgås spesielt
3.1 Helhetlig tilnærming

Det er en stor utfordring når et direktiv kommer fra ”oven” og gir pålegg om hvordan overvåkingen skal skje, samtidig som eksisterende ansvarsdeling og overvåking skal videreføres etter samme prinsipper som i dag. I Norge har mange etater drevet vannovervåking i en årrekke men overvåkingen har ikke vært godt koordinert. Dette er ikke kostnadseffektivt for samfunnet. Bedre koordinering på tvers av etater vil både heve kvaliteten på overvåkingen (resultater fra ulike programmer kan sees i sammenheng), og dermed øke den samfunnsmessige nytten av dataene. Prinsipper for å få til en helhetlig vannovervåking og kostnadseffektiv er gitt i boks 3-1. Ved å bygge på gode nok eksisterende tidsserier, vil man få ”gratis” informasjon om referanseforholdene.

3.2 Hva er forskjell på basisovervåking og tiltaksorientert overvåking?

Forenklet sett kan man si at basisovervåkingen og tiltaksorientert overvåking har ulike funksjoner. Basisovervåkingen gir kunnskap om referanseforhold og storskala endringer (”omfattende menneskelig virksomhet”) på nasjonalt nivå, som videre kan gi grunnlag for endringer av nasjonal politikk. Trender som er spesielle for regionen eller lokale forhold oppdages når tiltaksorientert overvåking sammenlignes med resultater fra basisovervåkingen. 

Det er flere ulikheter mellom stasjoner for basisovervåking og tiltaksorientert overvåking. En detaljert beskrivelse av dette gis i kapittel 4 og 5. Boks 3-2 gir en oppsummering av ulikhetene mellom basisovervåking og tiltaksorientert overvåking. 


[image: image1]
Videre er det av betydning hvilken type overvåking som etableres i hvilke vannforekomster. Forskriften sier for overflatevann at ”tiltaksorientert overvåking skal utføres med sikte på å 

· fastslå tilstanden til vannforekomster som anses å stå i fare for ikke å nå miljømålene, og 

· vurdere eventuelle endringer i tilstanden til slike vannforekomster som følge av tiltaksprogrammer” 

I dette ligger det at tiltaksorientert overvåking skal etableres der miljømålene står i fare for ikke å oppnå god status innen 2015, det vil si i vannforekomster ”at risk”, underforstått at fullkarakteriseringen er ferdig. Siden kun resultatene fra grovkarakteriseringen foreligger, innebærer dette at tiltaksorientert overvåking bør etableres både i vannforekomster ”possibly at risk” og i ”at risk” (figur 3-1). For grunnvann ligger det lignende prinsipper til grunn (figur 3-1).

Det er mer utydelige krav til i hvilke risikoklasser basisovervåkingen skal etableres i (kap 4 og 5). Ett av formålene med basisovervåkingen er at den skal bidra til å forbedre og validere karakteriseringen (og spesielt kunnskap om grensen god-moderat). Siden basisovervåkingen skal etableres før fullkarakteriseringen er ferdig, må stasjoner for basisovervåking plasseres i forekomster ”possibly at risk” i overflatevann (figur 3-1). Dette innebærer at både stasjoner for basisovervåking og tiltaksorientert overvåking skal plasseres i vannforekomster ”possibly at risk”. De to stasjonsnettene vil og supplerer hverandre (se kap.4). For grunnvann skal stasjoner for basisovervåking plasseres både i vannforekomster ”not at risk” (referanseforhold”), ”possibly not at risk” (mulige referanseforhold) og ”possibly at risk” (vurdering av langsiktige trender) (figur 3-1). 



Figur 3-1. Figuren viser sammenheng mellom risikovurderinger, tilstandsklasser og hvilke type overvåkingsstasjon som skal etableres. 

Ved rullering av stasjonene for basisovervåking etter 6 år, vil resultatene fra fullkarakteriseringen foreligge. Gjennom erfaringer fra pilotområdene (20 % arealene), vil man vinne erfaring på om dette medfører endringer i stasjonsnettene.  

3.3 Optimalisering av overvåkingen i Norge

3.3.1 Modell for samordning av norske overvåkingsstasjoner 

Økt samfunnsnytte får man av overvåkingen hvis den er godt samordnet. God samordning gjør at man kan sammenligne data fra en rekke datakilder og etater. Samordning av overvåking på tvers av etater, blir lettere hvis man gjør ting på samme måte (boks 3-3). Kapitlene 4-7 gir detaljerte retningslinjer for hvordan dette skal gjøres i praksis. 

Ved etablering av overvåkingstasstasjoner for vanndirektivet, skal det taes utgangspunkt i kunnskap om relevante lange tidsserier med måledata og pågående eller nedlagte overvåkingsstasjoner i regi av ulike etater. Det er gjennomført flere utredningsprosjekter som sammenholder kravene i direktivet og hva som pågår av overvåking. De vannforekomstene som har gode tidsserier og pågående overvåking foreslås videreført gjennom vanndirektivet. Det er da viktig at de ulike etatene som har ansvaret for innsamling av dataseriene på stedet, viderefører dette. 

Figur 3-2 er et eksempel på hvordan man tar elementer fra ulike overvåkingsprogrammer og definerer dette som en overvåkingsstasjon for vanndirektivet.

Figur 3-2. Eksempel på utvelgelse av stasjon for basisovervåking, basert på kunnskap om eksisterende overvåking. Sirklene skisserer stasjonsnettet for de ulike overvåkingsprogrammene. Overlapp mellom sirklene viser at samme stasjoner benyttes i ulike overvåkingsprogrammer. Stasjoner med flest overlapp prioriteres for basisovervåkingen 
Etter at det er utformet forslag til stasjonsnett basert på pågående overvåking, må det i ettertid sjekkes om stasjonsnettet er representativt for vanntyper, geografi og belastninger. Dette er gjort for referanseovervåkingen i overflatevann, men ikke for forslaget til trendovervåkingsstasjoner innen basisovervåkingen. Det må også utformes ”påfyllingslister” for kvalitetselementer som mangler ved disse basisovervåkingsstasjonene. 

3.3.2 Representativ overvåking/ gruppering av vannforekomster

Norge har ca. 15 000 vannforekomster for overflatevann, og 709 grunnvannsforekomster. Dette innebærer at det er umulig å overvåke alle vannforekomster. I “Guidance of Monitoring for the Water Framework Directive” (lenke) åpner EU for representativ overvåking/ gruppering av vannforekomster. I praksis betyr dette at hvis flere vannforekomster er av samme vanntype og har samme belastningsgrad, så kan man overvåke utvalgte vannforekomster for å indikere status i alle vannforekomstene i samme gruppe. Vannforekomstene som overvåkes må være representative for de som ikke overvåkes, Mulighetene til å gruppere vannforekomster gjelder både for basisovervåking og tiltaksorientert overvåking. Sur nedbør programmene i nordiske land er framhevet som eksempel på slik representativ overvåking. Retningslinjer for gruppering/ representative vannforekomster gis der relevant senere i veilederen. 

3.3.3 Utelatelse av kvalitetselementer?

Overflatevann: I utgangspunktet skal alle kvalitetselementer som står listet i forskriften overvåkes. Medlemslandene kan utelate enkelte kvalitetselementer for overflatevann, gitt visse kriterier. 

Deler av innholdet i rapporten ”Overall Approach to the Classification of Ecological Status and Ecological Potential” har betydning for utforming av overvåkingen. Spesielt vises det til at det er mulig å basere seg på dose-responsfunksjoner når disse har god nok presisjon (kap. 4.18): “Where a reliable dose response relationship has already been established between the condition of a biological element and that of a general physico-chemical quality element, monitoring results for the physico-chemical quality element could, in certain circumstances, provide for a reliable estimate of the condition of the biological element”. Dette innebærer at når dose-responskurven er vitenskapelig etablert, så kan et biologisk kvalitetselement erstattes med enklere fysiske eller kjemiske målemetoder. Dette må vurderes og dokumenteres i hvert enkelt tilfelle. I foredrag holdt av EU på overvåkingsmøte i Brüssel april 2006, kom det motstridende signaler til denne veiledningsteksten. Her ble det sagt av EU at ikke-biologiske indikatorer kan benyttes til å estimere verdien til et biologisk kvalitetselement, men at slike indikatorer ikke kan erstatte overvåking av dette biologiske kvalitetselementet.
Videre sier forskriften i vedlegg II, 1.2, vi: ”Dersom det ikke er mulig å fastsette pålitelige typespesifikke referanseforhold for et kvalitetselement i en type overflatevannforekomst på grunn av høy grad av naturlig variasjon i elementet, og dette ikke bare skyldes årstidsvariasjon, kan elementet utelates fra vurderingen av økologisk tilstand for typen overflatevannforekomst. Ved slike omstendigheter skal årsaken til utelatelsen angis i forvaltningsplanen for regionen”. Selv om vedlegg II, punkt 1.2, kun omtaler referanseforhold, vil dette i praksis også gjelde annen overvåking. Dette fordi man mangler gode referanseverdier, og følgelig ikke kan bruke overvåkingsresultatene til å vurdere økologisk status/ økologisk potensial.
3.3.4 Modellering og ekspertvurderinger

Her må det stå litt at det åpnes for modellering og ekspertvurderinger der og der. Har vi planer om å gjøre dette i Norge? Sjekk at teksten også gjelder for grunnvann

3.3.5 Beregning av utsagnskraft og presisjon

Her må det stå litt om at EU krever rapportering på konfidensintervall (?), og litt om avveiingen mellom antall stasjoner og frekvens (gitt samme bevilgning). Sjekk at teksten også gjelder for grunnvann. Teksten bør gjøres kort –kort, men påpeke litt trade off ift. å vite noe som gjelder flere vannforekomster, og det å ta prøver ofte i en vannforekomst, og dermed få sikre tall her. Svenske veileder står det masse om dette. Det kan vi ikke inn på her. Må argumentere for at det er statistikk og konfidensintervall sammen med økonomi som er bestemmende for antall overvåkingsstasjoner, frekvens m.m. Statistikk. Her er det trolig forskjellig metodikk for represenativ overvåking og pålagt overvåking..

Må også inneholde en ren oppskrift på hvordan beregne konfidensintervall for 1) en stasjon, og 2) for flere representativ stasjoner

3.4 Oversikt pågående og planlagte stasjoner

Flere utredningsprosjekter er utført for å komme fram til lokalisering av stasjonssettet jfr vanndirektivet. En oversikt over dette er gitt i tabell 3-1. Det forholder seg slik at for etablerte stasjoner i overflatevann, må også disse bygges ut med kvalitetselementer for å imøtekomme kravene i forskriften. Nye stasjoner anbefales å etableres blant de utredede stasjonene så sant ikke ny kunnskap er blitt kjent.

For referansestasjoner i overflatevann er utvalget for lavt til å gi alle nødvendige referanseverdier. Det må likevel inn en kraftig prioritering på foreliggende forslag grunnet økonomi.

Tabell 3-1 viser antallet pågående stasjoner (antall utredede nye stasjoner) innenfor vanndirektivet. 

	 
	Stasjonstype
	elver
	innsjøer
	kystvann
	sterkt modifiserte 
	grunnvann kvantitativ
	grunnvann kjemisk

	Basisovervåking
	referansestasjoner
	8 (103)
	97 (408) *
	 
	 
	62 (?) 
	45 (50)

	 
	trendstasjoner
	 
	 
	 
	 
	 
	 

	 
	internasjonale forekomster
	 
	 
	 
	 
	 
	 

	Tiltaksorientert
	trendstasjoner
	 
	 
	 
	 
	-
	-

	overvåking
	pålagt overvåking
	 
	 
	 
	 
	 
	 


*  stasjoner bør undergå paleolimniske undersøkelser bør utføres for 2 innsjøtyper, hvorav 20 innsjøer for hver type er anbefalt

3.5 Kvalitetssikring

God nok kvalitet på overvåkingsdataene er nødvendig for kunne sammenligne data fra ulike kilder, og trekke riktige slutninger med hensyn på klassifisering og videre om det er nødvendig å gjennomføre tiltak for å nå miljømålene.

3.5.1 Kvalitet på den som gjennomfører overvåkingen i praksis. 

Oppdragsgiver (eks. SFT, DN, VRM, NVE, tiltakshavere) har ansvaret for at den institusjonen eller konsulentfirmaet som får i oppdrag å gjennomføre overvåkingen i praksis, følger de metoder og standarder som vanndirektivet fastsetter. Oppdragstakere skal dokumentere at metodene som benyttes er akkreditert eller inngår i ringtester. Dette omfatter både feltprosedyrer og laboratorieanalyser. Bedrifter eller aktører som skal gjennomføre pålagt overvåking har ansvaret for å velge oppdragstakere av tilstrekkelig kvalitet. Der forskriften ikke fastsetter standarder, må oppdragstaker benytte gjeldene norsk praksis. Oversikt over hvilke standarder eller praksis som skal gjelde er utdypet i kapittel 4-7.

Det bør vurderes om det skal stilles krav om kvalifiserte og kompetente fagpersoner i alle ledd i overvåkingen. SKAL VI DET?

Oppdragstaker skal i tillegg ha personell som er godkjent for å legge dataene inn i de nasjonale databasene. Alternativt må oppdragsgiver autorisere egne ansatte til å legge inn overvåkingsdataene i de nasjonale databasene. Det vil variere fra database til database hvilke krav som stilles til slik personell – se kap 3.6.

3.5.2 Standard metoder og prøvetaking

For overflatevann sier forskriftens vedlegg V, punkt 1.3.6 at ”Metodene som benyttes til overvåking av typeparametere, skal være i samsvar med det til enhver tid gjeldende internasjonale standardene eller andre nasjonale standarder som vil sikre framskaffelse av data av tilsvarende vitenskapelig kvalitet og sammenlignbarhet”. 

For grunnvann og drikkevann sier ikke direktivet eller forskriften noe spesifikt om krav til standard metodikk eller innsamlingsrutiner, men også her skal det benyttes internasjonale og nasjonale standarder, eller gjeldende praksis. Kapitlene 4-7 gjennomgår hvilke standarder som skal benyttes.

”Samsvar” (jamfør over) må i denne sammenheng tolkes som lik metode eller bruk av annen metode der det er dokumentert at målenøyaktigheten er minst like god. Hvis det foreligger dokumentasjon på at resultatene fra en målemetode kan omregnes til måleverdiene fra den standardiserte ved hjelp av gitte avhengighetsforhold, vil kravet om samsvar også være oppfylt. Ut fra denne gjennomgangen må det besluttes hvor det er nødvendig å justere eller endre metodene i eksisterende overvåking.

Når det gjelder utvikling av framtidige europeiske metodestandarder i CEN, følger Norge med på hva som skal utvikles og gir innspill der det er viktig for at eksisterende praksis i etablerte måleserier i Norge kan videreføres. I noen tilfeller kan det bli behov for å utvikle nasjonale standarder for forhold som ikke vil inngå i CEN standardiseringsarbeid. Dette kan gjelde spesielle nasjonale tilnærminger eller kvalitetssikring av elementer som ikke er omtalt i Vanndirektivets vedlegg V, slik som datalagring og registrering av metadata for måleparametrene. I slike tilfeller kan Standard Norge administrere utarbeidelse av slike relevante norske standarder.

I enkelte tilfeller vil det av ulike grunner ikke være ønskelig å låse metodene til en gitt standard, f.eks fordi målemetoden er under rask utvikling. I slike tilfeller bør nasjonale myndigheter utarbeide manualer eller veiledere med retningslinjer for hvordan tilnærmingen må være for å sikre tilfredsstillende kvalitet.

Det må også vurderes om det er behov for andre typer kvalitetskontroll som ikke baserer seg på akkreditering. Der mange institusjoner er inne i prøvetaking eller målinger, kan det f.eks bli behov for å arrangere ringtester eller lignende for å sikre at det ikke blir avvik i resultat. Det kan også være situasjoner hvor Vannregionmyndighetene eller direktoratene bør bruke sitt kontrollapparat for å sikre nødvendig kvalitet i innhenting og lagring av miljødata. 

3.5.3 Kriterier for valg av metode

Det vil ofte være flere metoder å velge imellom. Der direktivet ikke angir standarder som skal benyttes, vil det derfor være rom for skjønn i valg av metoder. Nedenfor er det gitt eksempel på kriterier som kan gjelde for valg av metode (modifisert etter Halleraker & Hardby 2006).

Metoden skal:
· Være anerkjent, etterprøvbar og publisert (kunne referere til lignende anvendelse)

· Være omforente og ha klare miljømål

· Være gjennomsiktig og lett å forstå (ikke for mye ”black box”)

· Kunne sannsynliggjøre godt sammenhenger mellom parameter og miljøvirkning (= vannstatus)

· Ha klare forutsetninger og begrensninger

I tillegg bør metoden være kostnadseffektiv. Dette kriteriesettet bør da også gjelde når nyutviklede metoder skal erstatte eksisterende metodikk.

3.6 Datalagring

Forskriften setter krav til at det skal gis innsyn til bakgrunnsdokumenter og opplysninger som er brukt ved utarbeidelsen av forvaltningsplaner, i samsvar med miljøinformasjonsloven (§27). Videre skal det framlegges kontaktpunkter og framgangsmåte for å få de faktiske overvåkingsdataene (vedlegg VII punkt A11). Dette for å sikre at det blir lik behandling av aktørene, og at man sikrer innsyn til at vedtakene er tatt på faglig forsvarlig grunnlag. 

”Kontaktpunktene” som velges i Norge, er innsyn til overvåkingsdataene gjennom et IKT-basert saksbehandlingsverktøy (VRD-løsningen). VRD løsningen er et verktøy som blant annet viser klassifiseringsresultatene basert på karakteriseringsarbeidet. VRD-løsningen skal benyttes i videre fullkarakterisering, tiltaksplanleggingen, forvaltning av vannforekomstene og innsyn for publikum m.m. Etter hvert som nye overvåkingsdata kommer inn, vil klassifiseringsresultatene bli verifisert eller endret, og ajourført i VRD-løsningen. Dette forutsetter at overvåkingsdataene er tilgjengelige for VRD-løsningen i dertil egnede databaser. Disse databasene bør i størst mulig grad tilgjengeliggjøres for VRD-løsningen ved at de kan hentes gjennom såkalte Web-tjenester (WMS og Web-services).

For å rasjonalisere lagring og behandling av overvåkningsdata hos de enkelte etater bør det defineres et begrenset sett med nasjonale databaser for alle overvåkingsdata som samles inn knyttet til kravene i vanndirektivet. Disse databasene må kunne tilgjengeliggjøre data i tråd med de tekninske spesifikasjonene og standardene som utvikles av ”Norge digitalt”. I tillegg må de nasjonale databasene benytte samme enheter for inndeling og koding av vannforekomster som VRD-løsningen. Vannforekomstkoden legges inn som nøkkelkode i basene. Vannforekomstene hentes inn i den enkelte etats løsning som WMS tjeneste for å se den geografiske utstrekning. Her kommer det en del muligheter i ArcGIS Server 9.2 som må diskuteres. Det er mulig den enkelte etat kan bruke løsningens grensesnitt for sine egne data, dvs. legge inn informasjon i egne baser ved å bruke en tilrettelagt versjon av VRD-løsningen. Vet mer om mulighetene fram mot jul.  
Nedenfor gis en kort oppsummering av de nasjonale databasene som vil bli knyttet opp mot VRD-løsningen, og som følgelig alle VRD overvåkingsdata skal lagres i. Relevant informasjon fra de distribuerte databasene skal kunne hentes fram til innsyn i VRD-løsningen og benyttes til rapportering til EU. Rapporteringskravene er beskrevet i kapittel 3.5.3. 
Den samlede klassifiseringen for en vannforekomst bør bygge på all tilgjengelig informasjon. For å holde orden, bør alle overvåkingsaktiviteter i regi av vanndirektivet grupperes, og kunne presenteres i egne kartlag. For eksempel bør det være egne kartlag for referansestasjoner, egne kartlag for pålagt overvåking osv. Overvåking som da ikke er kategorisert som ”vanndirektiv stasjoner” vil da kunne benyttes i klassifiserinsarbeidet, men ikke inngå som offisielle vanndirektivstasjoner. Det forutsettes da at metodikken er sammenlignbar.
3.6.1 Overflatevann

Her kan det vurderes om kapitlet skal deles inn etter biologiske, kjemiske, fysiske og hydrologiske kvalitetselementer, og ikke etter etat.  Innspill mottas.

Miljøforvaltningen: En ny felles ”Vanndataløsning” vil bli etablert for SFT, DN og FMVA. Alle overvåkingsdata som betales av miljøforvaltningen, samt alle overvåkingsdata som miljøforvaltningen pålegger utført, skal legges inn i det nye datasystemet. Vanndataløsningen vil inneholde fysiske-, kjemiske og biologiske data fra ferskvann og marin overvåking. Miljøgiftdata fra vann, sedimenter og biota vil inngå i databasen. Den nye vanndataløsningen vil trolig bli operativ fra 2008 Det kan også bli aktuelt at databaser hos noen få oppdragstakere som gjennomfører miljøforvaltningens overvåking, også vil bli tilgjengeliggjort som egne databaser for VRD-løsningen.
I tiden fram til vanndataløsningen er på plass, skal overvåkingsdataene lagres som i dag, dvs. i SESAMs overvåkingsmodul hos SFT og i Vanninfo i DN. Noe overvåkingsdata vil også fortsatt lagres hos oppdragstaker. Det blir en utfordring å tilgjengeliggjøre gamle overvåkingsdata for vanndataløsningen. Om dette blir gjort, og eventuelt omfanget av dette vil bli avgjort senere. NVE og miljøforvaltningen bør vurdere om biologiske og eventuelle kjemiske data fra overvåkingen av sterkt modifiserte vannforekomster skal legges inn i vanndataløsningen. Motsatt bør Miljøforvaltningen vurdere om eventuelle hydrologiske data som samles inn av miljøforvaltningen, skal legges inn i Hydra II.
Norges vassdrags- og energidirektorat 

NVE har utviklet og drifter en nasjonal database med tilhørende programvare for hydrologiske data, Hydra II, hvor det er samlet store mengder målinger fra norske vassdrag med start helt tilbake til 1800-tallet. Pr 2005 er tidsserier fra ca 180.000 stasjonsår tilgjengelig i systemet. De viktigste parametrene som håndteres er vannstand, vannføring, snø, is, breer, grunnvann, markfuktighet, vanntemperatur, erosjon og sedimenttransport. 

Omfattende programvare er utviklet for innkjøring, henting, bearbeiding, statistikk og presentasjon av hydrologiske og meteorologiske data fra denne databasen. I tillegg til tidsseriemålingene lagres også opplysninger om bl.a. stasjoners navn og beliggenhet, eierskap, målingstype, instrumentering, kontrollmålinger og koblinger mot andre NVE-databaser. Det finnes også struktur for serier med målinger ved flere parallelle høyder (såkalte vertikalmålinger, for eksempel temperaturvertikaler i innsjøer eller markfukt på ulike dyp).

Det aller meste av hydrologiske målinger i Norge blir lagret i Hydra II, men i noe omfang utfører bl.a. kommuner og kraftselskaper egne målinger som ikke rapporteres til NVE. Også i forbindelse med forundersøkelser før vassdragsreguleringer kan det forekomme målinger av både biologiske, hydromorfologiske og fysio-kjemiske forhold som kun er tilgjengelig i rapportform. Jamfør vanndirektivets krav om innsyn til beslutningsgrunnlaget, bør data på de hydrologiske forundersøkelsene legges inn i Hydra II. Det bør det vurderes om dataene fra biologi, og fysio-kjemiske forhold skal legges inn i Vanndataløsningen til Miljøforvaltningen, eller om disse skal lagres i Hydra II. Relevante hydrologiske data for vanndirektivet bør gjøres tilgjengelig gjennom en WMS løsning.    

Mattilsynet utvikler nå en database som skal inneholde kvantitative og kvalitative måledata på råvann og drikkevann) som samles inn av vannverkene. Det må sørges for at relevante måleresultater på råvannet gjøres tilgjengelig for VRD løsningen i et WMS format. Tilgang på disse dataene bidrar til å klassifisere ferskvannsforekomster.

Fiskerimyndighetene benytter i hovedsak havforskningsinstituttet når det gjelder marin overvåking. Hvilke planer har HI om å tilgjengeliggjøre relevante overvåkingsdata for VRD-løsningen? I den grad fiskerimyndighetene benytter andre oppdragstakere enn HI, bør også disse dataene gjøres tilgjengelig, enten gjennom HI’s databasesystem, eller gjennom Vanndataløsningen til miljømyndighetene.

Landbruksmyndighetene: JOVA….
3.6.2 Grunnvann

Her kan det vurderes om kapitlet skal deles inn etter kvantitative og kvalitative parametere, ikke etter etat.  Innspill mottas.

Miljømyndighetene: Vanndataløsningen vil også gjelde for grunnvann???. SFT gir en del pålegg om overvåking av grunnvannsforekomster gjennom forurensningsloven. I dag lagres disse dataene i SESAM, eller de forefinnes kun i rapporter. Disse dataene bør tilgjengeliggjøres for VRD løsningen. 
NGU: Alle kvalitative data (= kjemiske og fysiske data) for grunnvann, inklusive kvalitative overvåkingsdata fra LGN, er tilgjengelige i NGUs nasjonale grunnvannsdatabase (GRANADA). GRANADA er en WMS-karttjeneste (jfr. www.ngu.no/kart/granada) som omfatter brønn-, ressurs- og kvalitetsdata for grunnvann, og alle kvalitetsdata fra LGNs virksomhetsperiode siden 1978 er tilgjengelig både i tabellarisk og grafisk format. Dataene fra basisovervåking (referanse+trend) går inn i NGU’s database som så gjøres tilgjengelig for Vanndataløsningen (dette ifm tolkningen iht naturlige variasjoner av grunnvannskjemi
NVE: Kvantitative data fra basisovervåkingen vil gå inn NVE’s database Hydra II som så gjøres tilgjengelig til Vanndataløsningen
Mattilsynet utvikler nå en database som skal inneholde kvantitative og kvalitative måledata på råvann og drikkevann) som samles inn av vannverkene. Det må sørges for at relevante måleresultater på råvannet gjøres tilgjengelig for VRD løsningen i et WMS format. Tilgang på disse dataene bidrar til å klassifisere grunnvannsforekomster, og vil også bidra til informasjon om den kjemiske og kvantitative tilstanden i vannforekomstene der overvåkingsstasjonene etableres.

Landbruksmyndighetene: ….JOVA

3.6.3 Drikkevann

Mattilsynet utvikler nå en database som skal inneholde kvantitative og kvalitative måledata på råvann og drikkevann) som samles inn av vannverkene. Det må sørges for at relevante måleresultater på råvannet gjøres tilgjengelig for VRD-løsningen i et WMS format. Tilgang på disse dataene bidrar til å klassifisere grunnvannsforekomster, og vil også bidra til informasjon om den kjemiske og kvantitative tilstanden i vannforekomstene der overvåkingsstasjonene etableres.(vet ikke om riktig, her kan jeg være helt på jordet).
Har folkehelsa noe?

3.6.4 Beskytta arts- og habitatområder

I tillegg til utvalgte verna områder, inngår verna vassdrag og nasjonale laksefjorder og vassdrag som beskytta områder. 

Miljøforvaltningen: Overvåkingsdata fra selve vannforekomsten vil bli lagret i databaser for overflatevann, fortrinnsvis den kommende vanndatabasen. Overvåkingsdata knyttet til verneformålet i verna områder (jfr kapittel 7), vil trolig bli lagret i Naturbase. Databasen Naturbase inneholder informasjon om beskytta habitat og artsvernområder. Databasen inneholder en modul for data fra artsovervåking. Denne er ikke tilgjengelig som WMS- tjeneste. Denne må sannsynligvis videreutvikles for å gi tilfredsstillende informasjon rundt overvåkingsdata, metadata og mulighetene for framstilling av utviklingsgrafer. Alternativt utvikles vanndataløsningen en egen modul for terrestriske data, men det er ikke tatt høyde for dette i versjon 1.0 av Vanndataløsningen. Disse overvåkingsdataene må bli synlige i VRD løsningen i forbindelse med de beskyttede områdene.

Overvåkingsdata fra nasjonale laksefjorder og vassdrag lagres i lakseregisteret????. 

NVE: verna vassdrag. Verna mot inngrep, hydrologiske målinger lagres i hydra II?

3.7 Bruk av måleresultatene

3.7.1 Tolking av overvåkingsresultatene

Beregning av konfidensintervall og presisjon, henvis til kap. 3.3.6

Automatisk tolking? Hvordan presentere figurer? Går det an å hente noe fra vanndataløsningen? Hvordan påvirker været måleresultatene? Svenskene anbefaler at man skal relatere undersøkelesåret til et 30 års snitt mhp nedbør temp og vannføring. Andre faktorer som påvirker resultatet; flom, erosjon, endret arealbruk. Kan ha forenkelet eller fordypet tolking. Skal vi skrive om EQR? Det bør trolig settes ut et prosjekt på dette, i allefall for overflatevann.

Det er utarbeidet en standardisert metode kalt IHV-metoden (indikatorer for hydrologisk variasjon) (Richter, et al. 1997). Metoden bør vurderes for framstilling av hydrologiske data på en standardisert måte. På sikt kan dette gi automatisert klassifisering av økologisk potensiale i vassdrag som er regulerte. 
3.7.2 Bruk av overvåkingsresultatene i norsk vannforvaltning

Når en vannforekomst klassifiseres som ”at risk” ”eller possibly at risk”, skal den vurderes for tiltaksgjennomføring. Hvordan og om tiltakene skal gjennomføres er beskrevet i tiltaksveilederen (lenke) og forvaltningsveileder (lenke). 

3.7.3 Rapportering til EU (WISE)
Skal være konkret på hva som skal rapporteres og når. Det er nasjonale myndigheter som rapporterer, men det bør likevel framkomme hva som skal rapporteres? Jon Lasse Bratli og Lars Stalsberg  ser på om de kan utforme tekst på  dette sammen.

Årstall, hva skal inn i hvilket format?  Brukes ov. resultatene kun til å fastsette klasser, og at klassene rapporteres? Hvilke standarder skal lokaliteter rapporteres på? Konfidensintervall og presisjon må rapporteres. Kun rapportering ift overvåkingsresultatene skal inn her

Nasjonale tilpasninger begrunnes og vil bli lagt ut for innsyn, hva kan dette være for Norge? Prioriterte stoffer?, beskytta områder?, 




Boks 3-1. Prinsipper for helhetlig og kostnadseffektiv vannovervåking





Nedbørsfeltorientert


Bidraget fra alle relevante belastninger vurderes


Klassifiseringssystemet påvirkes ikke av politiske eller økonomiske forhold, men er relatert til naturtilstanden. Et unntaket er sterkt modifiserte vannforekomster, der samfunnsøkonomiske forhold er med i vurderingen for fastsetting av miljømålene.





Bygger på pågående overvåking og lange tidsserier


Ny kostnadseffektiv metodikk taes i bruk når tilstrekkelig validert


Samordning av pågående overvåking på tvers av etater


Samordnes med planlagt ny overvåking i etatene





























Boks 3-2. Kjennetegn ved basisovervåking og tiltaksorientert overvåking


�
Basisovervåking�
Tiltaksorientert overvåking�
�
Antall kvalitetselementer�
Overflatevann: Alle


Grunnvann: Alle�
Mest følsomme�
�
Frekvens�
Overflatevann: Lav (6 år)


Grunnvann: Årlig�
Tilstrekkelig til å fastsette status�
�
Kostnad for en stasjon��
Høy�
Overflatevann: Lav -moderat


Grunnvann: Moderat - høy�
�
Antall stasjoner��
Overflatevann: Relativt få


Grunnvann: Relativt mange�
Overflatevann: Mange


Grunnvann: Begrenset pr GVF�
�
Stasjonsnett2�
Faste stasjoner�
Fleksibelt�
�
Koordineres/ driftes av: 3�
Nasjonalt nivå�
Vannregionen�
�
� Er en konsekvens av kostnadsnivået, står ikke i direktivet. Behovet for antall stasjoner er høyt, bl.a. for å få etablert referanseverdier.


2  Er en konsekvens av formålet med stasjonene


3  Er en konsekvens av etablerte ansvarsforhold, står ikke i direktivet.


























Boks 3-3: Samordningspunkter for vannovervåking


Benytter samme overvåkingsstasjon


Benytter samme metodikk


Prøvetaking foregår til samme tid på året


Prøvetaking med lik frekvens om mulig


Måleresultatene lagres i et fåtall nasjonale databaser som gjøres tilgjengelige som miljødata i VRD - løsningens kartgrensesnitt


Referansestasjoner legges til verna områder så langt mulig 















































Grunnvann





Basisovervåking





Tiltaksorientert overvåking





NOT AT RISK








AT RISK








POSSIBLY AT RISK








POSSIBLY NOT AT RISK








God








Dårlig








Not at risk








At risk








Når FULLKARAKTERISERING  foreligger





Not at risk








At risk





Type overvåkingsstasjon 





Overflatevann





Når  GROV-KARAKTERISERINGEN foreligger 





Meget god





God





Moderat





Dårlig





Svært dårlig





Basisovervåking





Tiltaksorientert overvåking





NOT AT RISK














POSSIBLY AT RISK








AT RISK








